ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ E-0668/98 υποβολή: Sir Jack Stewart-Clark (PPE) προς την Επιτροπή (10 Μαρτίου 1998)

Θέμα: Πρόταση της Επιτροπής για την καθιέρωση φόρου επί των αγράφων μαγνητοταινιών

Γνωρίζω ότι μία πρόταση της Επιτροπή προβλέπει την αποζημίωση των κατόχων δικαιωμάτων πνευματικής ιδιοκτησίας για την ακουστική αναπαραγωγή του υλικού τους, μέσω ενός συμπληρωματικού φόρου επί του κόστους των αγράφων μαγνητοταινιών και του εξοπλισμού εγγραφής και αντιγραφής.

Μία τέτοια πρόταση μπορεί να έχει σοβαρές οικονομικές συνέπειες για τις τοπικές Ενώσεις «Ομιλουσών Εφημερίδων» (Talking Newspaper Associations) στο Η.Β. Οι ενώσεις αυτές παρέχουν πολύτιμες υπηρεσίες στους τυφλούς και στους αμβλύωπες, ενημερώνοντάς τους σχετικά με τις τελευταίες ειδήσεις και τα γεγονότα. Οι εγγραφές πραγματοποιούνται σε άγραφες μαγνητοταινίες και διανέμονται δωρεάν στους ακροατές.

Προτίθεται η Επιτροπή να ορίσει εξαιρέσεις στο πλαίσιο αυτής της πρότασης, απαλλάσσοντας τις μη εμπορικές υπηρεσίες, τα φιλανθρωπικά ιδρύματα και τις Ενώσεις «Ομιλουσών» Εφημερίδων από την καταβολή φόρου για τις ηχογραφήσεις σε άγραφες μαγνητοταινίες;

Απάντηση του κ. Monti εξ ονόματος της Επιτροπής (8 Μαΐου 1998)

Επί του παρόντος, η Επιτροπή εξετάξει διεξοδικά το πρόβλημα που έθεσε το Αξιότιμο Μέλος του Κοινοβουλίου και δε θα παραλείψει να τον ενημερώσει σχετικά το ταχύτερο δυνατό,
ΓΡΑΠΤΗ ΕΡΩΤΗΣΗ E-0532/98 υποβολή: Concepciσ Ferrer (PPE) προς την Επιτροπή (2 Μαρτίου 1998)

Θέμα: Ανέγερση κοινωνικών κατοικιών

Λαμβάνοντας υπόψη ότι το Λευκό Βιβλίο της Επιτροπής σχετικά με την κοινωνική πολιτική αναφέρει ρητά την κατοικία ως ως ένα θέμα μεγάλης σημασίας στο πλαίσιο του αγώνα κατά του κοινωνικού αποκλεισμού και ως σημαντική πηγή νέων θέσεων εργασίας,

ποιές πρωτοβουλίες υπάρχουν σήμερα με στόχο να ευνοηθεί η προώθηση της κοινωνικής στέγης; Πόσα χρήματα δαπανά η Ευρωπαϊκή Ένωση προς την κατεύθυνση αυτή; Πρόκειται να ξεκινήσει η Επιτροπή κάποια δράση στο πλαίσιο του ΕΤΠΑ με στόχο να παρέμβει υπέρ της κοινωνικής στέγης ή να την περιλάβει σε κάποιο ήδη υπάρχον πρόγραμμα;

Απάντηση του κ. Flynn εξ ονόματος της Επιτροπής (15 Μαΐου 1998)

Η στεγαστική πολιτική εμπίπτει στην αρμοδιότητα των κρατών μελών. Η Επιτροπή περιορίζεται προς το παρόν μόνο στην υποστήριξη πολύ περιορισμένων ενεργειών, όπως συγκριτικές ερευνητικές μελέτες για στεγαστικά θέματα.

Όλα τα κράτη μέλη αναγνώρισαν το κοινό δικαίωμα σε επαρκή κατοικία επικυρώνοντας τη διεθνή συμφωνία των Ηνωμένων Εθνών του 1966 για τα οικονομικά, κοινωνικά και πολιτισμικά δικαιώματα.

Στην τελευταία τους ανεπίσημη συνάντηση, που πραγματοποιήθηκε στο 'μστερνταμ στις 24 Σεπτεμβρίου 1997, οι αρμόδιοι υπουργοί είχαν ως στόχο τους τον εντοπισμό στεγαστικών ζητημάτων κοινού ενδιαφέροντος για μελλοντικές συζητήσεις. Συμφώνησαν ότι το ειδικό θέμα της επόμενης ανεπίσημη συνάντησης θα είναι «οι συνέπειες της κατασκευής, της ανακαίνισης και του εκσυγχρονισμού της κατοικίας για την απασχόληση»..

Η κατοικία είναι επίσης ένας παράγοντας που πρέπει να ληφθεί υπόψη στο πλαίσιο των στρατηγικών κατά του κοινωνικού αποκλεισμού. Στο πλαίσιο αυτό η Επιτροπή υποστηρίζει ενέργειες της FEANTSA, της ευρωπαϊκής ομοσπονδίας των εθνικών ενώσεων για τους άστεγους. Το πρόγραμμά της για τη διετία 1997/1998 έχει σχέση με το ρόλο και τον αντίκτυπο της επιδοτούμενης παροχής στέγης στη διαδικασία αποκλεισμού-επανένταξης.

Για το διάστημα 2000-2006, αν και δεν θα προχωρήσει σε ειδικές στεγαστικές χρηματοδοτήσεις μέσω των διαρθρωτικών κεφαλαίων, η Επιτροπή προτείνει ότι «ένα υψηλό επίπεδο φτώχειας, συμπεριλαμβανομένων των κακών συνθηκών στέγασης» θα πρέπει στο μέλλον να συμπεριληφθεί στα κριτήρια επιλογής αστικών περιοχών για τον στόχο 2. Όπως προτείνεται, οι περιοχές που θα καλύπτονται από τον στόχο 2 πρόκειται να αντιμετωπίσουν οικονομική και κοινωνική μετατροπή και θα πρέπει να καλύπτουν τέσσερις τύπους (βιομηχανικές περιοχές μαζί με τον τομέα των υπηρεσιών, αστικές, αγροτικές και περιοχές που στηρίζονται στην αλιεία).
ΓΡΑΠΤΗ ΕΡΩΤΗΣΗ E-0405/98 υποβολή: Nikitas Kaklamanis (UPE) προς την Επιτροπή (24 Φεβρουαρίου 1998)

Θέμα: Χρήση ραδιενεργού σιδήρου στην κατασκευή του Μετρό της Αθήνας

Σύμφωνα με δημοσιεύματα του ελληνικού τύπου, στην κατασκευή του Μετρό της Αθήνας χρησιμοποιείται σίδηρος που προέρχεται από το Τσερνομπίλ και ο οποίος περιέχει τα καρκινογόνα ραδιενεργά υλικά καίσιο και στρόντιο. Στα ίδια δημοσιεύματα σημειώνεται ότι κανένας έλεγχος δεν έχει γίνει προκειμένου να ανιχνευθεί η ποσότητα καισίου 137 και στρόντιου που έχει εναποτεθεί στον σίδηρο που χρησιμοποιείται στην κατασκευή του έργου του υπόγειου σιδηροδρόμου της Αθήνας, ενώ η εισαγωγή του γίνεται μέσω πολλών εταιρειών, ώστε να μην μπορεί να παρακολουθήσει κανείς εύκολα την προέλευσή του.

Θα ήθελα να πληροφορηθώ την επίσημη άποψη της Ευρωπαϊκής Επιτροπής για το θέμα, καθώς και το πώς σκέπτεται να αντιδράσει ώστε να διαπιστωθεί αν πράγματι ο χρησιμοποιούμενος σίδηρος είναι ραδιενεργός, κάτι που αφορά ασφαλώς την υγεία των εκατομμυρίων Αθηναίων οι οποίοι θα μετακινούνται με το Μετρό.

Απάντηση της κ. Bjerregaard εξ ονόματος της Επιτροπής (14 Απριλίου 1998)

Η Επιτροπή γνωρίζει ότι τα παλιοσίδερα που περιέχουν ραδιενεργούς ουσίες εντοπίζονται περιστασιακά, είτε στα συνοριακά φυλάκια της Κοινότητας, είτε στις εισόδους των βιομηχανικών μονάδων που επεξεργάζονται τα παλιοσίδερα. Στις περισσότερες περιπτώσεις, τα επίπεδα ραδιενέργειας δεν απαιτούσαν τη λήψη ιδιαίτερων μέτρων ακτινοπροστασίας.

Τον Ιούλιο του 1996, η Επιτροπή οργάνωσε συνεδρίαση με τους εκπροσώπους των κρατών μελών προκειμένου να εξεταστεί το ζήτημα αυτό. Από τη συζήτηση προέκυψε ότι δεν μπορεί να αποκλειστεί τελείως το ενδεχόμενο παρουσίας σημαντικών πηγών ακτινοβόλησης στα παλιοσίδερα, ενώ τα υφιστάμενα μέτρα ακτινοπροστασίας στα κράτη μέλη εξασφαλίζουν ικανοποιητικά επίπεδα ασφάλειας, που επιτυγχάνονται μέσω του συστήματος ελέγχου των πηγών που υπάρχουν στα κράτη μέλη, σύμφωνα με την οδηγία αριθ. 96/29/Ευρατόμ του Συμβουλίου της 13ης Μαΐου 1996 ((EE L 159 της 29.6.1996. Η οδηγία αυτή, της οποίας οι διατάξεις θα τεθούν σε ισχύ πριν την 13η Μαΐου 2000, καταργεί τις προηγούμενες οδηγίες. )) περί καθορισμού των βασικών προτύπων ασφαλείας για την προστασία της υγείας και του ευρέος κοινού και των εργαζομένων από τους κινδύνους της ιοντίζουσας ακτινοβολίας.

Η Επιτροπή εξακολουθεί να παρακολουθεί την κατάσταση, ιδίως προκειμένου να εξασφαλιστεί ότι τα παλιοσίδερα που έχουν μολυνθεί με ραδιενεργούς ουσίες δεν εισάγονται από τις χώρες της Κεντρικής και Ανατολικής Ευρώπης ή της πρώην Σοβιετικής Ενώσεως.

Η Επιτροπή δεν έχει καταστεί αποδέκτης πληροφοριών για την συγκεκριμένη περίπτωση στην οποία αναφέρεται το Αξιότιμο Μέλος του Κοινοβουλίου.
ΓΡΑΠΤΗ ΕΡΩΤΗΣΗ E-0368/98 υποβολή: Florus Wijsenbeek (ELDR) προς την Επιτροπή (24 Φεβρουαρίου 1998)

Θέμα: Είσπραξη προμήθειας από τους Βέλγους τελωνειακούς υπαλλήλους

Γνωρίζει η Επιτροπή ότι στο Βέλγιο οι τελωνειακοί υπάλληλοι εισπράττουν προμήθεια κάθε φορά που συλλαμβάνουν ξένους μεταφορείς με παρατυπίες στα συνοδευτικά έγγραφα;

Γνωρίζει η Επιτροπή ότι το σύστημα των προμηθειών που εφαρμόζουν οι τελωνειακές υπηρεσίες - και το οποίο ισχύει μόνο για παραβάσεις δημοσιονομικού χαρακτήρα, όπως λ.χ. όταν πρόκειται για το Ευρωσήμα και το φόρο επί των οχημάτων με κινητήρα - θεσπίσθηκε με υπουργική απόφαση, περιέχει δε μάλιστα και τιμολόγιο;

Κρίνει η Επιτροπή ότι ένα τέτοιο σύστημα συμβιβάζεται με την αρχή της ίσης μεταχείρισης και της ελεύθερης παροχής υπηρεσιών, σύμφωνα με το άρθρο 75 και την Οδηγία 88/599;

Είναι διατεθειμένη η Επιτροπή να επέμβει ενώπιον των εθνικών αρχών, προκειμένου να τεθεί τέρμα σε παρόμοιες απαράδεκτες πρακτικές;

Θα ήταν ενδεχομένως διατεθειμένη η Επιτροπή να προβεί στην καταγραφή των συστημάτων είσπραξης προμηθειών που εφαρμόζουν άλλα κράτη μέλη εις βάρος ξένων οδηγών - τα οποία μπορούν να θεωρηθούν ως διακριτική μεταχείριση - και νε εξετάσει κατά πόσο συμβιβάζονται με την κοινοτική νομοθεσία;

Εάν ναι, με ποιόν τρόπο;

Εάν όχι, για ποιό λόγο;

Απάντηση του Κ. Kinnock εξ ονόματος της Επιτροπής (3 Απριλίου 1998)

Η Επιτροπή δεν είναι εν γνώσει κάποιου συστήματος πριμοδοτήσεων ή κάποιας βελγικής υπουργικής απόφασης του είδους που αναφέρεται από το Αξιότιμο μέλος. Η Επιτροπή θα συζητήσει το θέμα με τις βελγικές αρχές για να διευκρινίσει την κατάσταση.
ΓΡΑΠΤΗ ΕΡΩΤΗΣΗ E-1033/98 υποβολή: Caroline Jackson (PPE) προς την Επιτροπή (6 Απριλίου 1998)

Θέμα: Καταγραφή της αιτίας θανάτου: η πρακτική στην ΕΕ

Η κόρη ενός ψηφοφόρου από την εκλογική μου περιφέρεια πέθανε προσφάτως στο Ρότερνταμ από λευχαιμία. Όταν εξέδωσαν το πιστοποιητικό θανάτου οι ολλανδικές αρχές δεν ανέφεραν την ακριβή αιτία θανάτου και τούτο λέγεται ότι οφείλεται στην περί προσωπικής σφαίρας νομοθεσία στην Ολλανδία. Το πιστοποιητικό θανάτου κατά συνέπειαν απλώς ανέφερε «μη μεταδοτική ασθένεια». Όταν όμως έφεραν το σώμα της πίσω στο Ηνωμένο Βασίλειο για να ταφεί, ο Βρετανός ιατροδικαστής έπρεπε να αποφανθεί σχετικά με την αιτία θανάτου. Η ολλανδική δήλωση ευρέθη τόσο ασαφής ώστε να μην είναι δυνατόν να γίνει δεκτή και διετάχθη η διεξαγωγή νεκροτομίας. Τούτο επέτεινε τη θλίψη της οικογένειας. Δύναται η Επιτροπή να δηλώσει εάν ισχύει ή συζητείται κάποιο σύστημα σύμφωνα με το οποίο η πιστοποίηση θανάτου και η αιτία θανάτου σε ένα κράτος μέλος μπορεί να γίνεται δεκτή σε άλλο κράτος μέλος χωρίς τη διενέργεια περαιτέρω εξετάσεως του είδους που διετάχθη στη Βρετανία, όπου ένας ιατροδικαστής πρέπει να προβεί σε εξέταση και μπορεί να διατάξει την διαξαγωγή νεκροτομίας; Οι ως άνω σουηδικές εταιρείες δεν έχουν καταβάλει το συγκεκριμένο πρόστιμο. Οι εταιρείες δήλωσαν προσφάτως στη βρετανική τηλεόραση ότι δεν έχουν την πρόθεση να το καταβάλουν. Ισχυρίζονται ότι επειδή το γεγονός συνέβη προ της προσχωρήσεως της Σουηδίας στην ΕΕ δεν δεσμεύονται από το κοινοτικό δίκαιο. Προτίθεται ο επίτροπος να καταδικάσει μαζί με εμένα τις ως άνω σουηδικές επιχειρήσεις, FEAB και FKAB, διότι δεν επιδεικνύουν σεβασμό για το βρετανικό δίκαιο ή τα θύματα της καταστροφής ή τις οικογένειές τους; Προτίθεται περαιτέρω ο επίτροπος να απαιτήσει από κοινού με εμένα από τις επιχειρήσεις να καταβάλουν το πρόστιμο εις το ακέραιο και να ζητήσουν συγγνώμη για τη μέχρι τούδε συμπεριφορά τους;

Απάντηση του κ. Santer εξ ονόματος της Επιτροπής (30 Απριλίου 1998)

Τα ληξιαρχικά στοιχεία των ατόμων έχουν ρητά εξαιρεθεί από το πεδίο εφαρμογής της σύμβασης των Βρυξελλών του 1968 για την αναγνώριση και την εκτέλεση των αποφάσεων σε αστικές και εμπορικές υποθέσεις. Ως εκ τούτου, αυτή η ερώτηση αφορά το εθνικό δίκαιο των κρατών μελών. Η Επιτροπή δεν γνωρίζει κανένα μέσο με το οποίο το πιστοποιητικό θανάτου και η αιτία θανάτου που εκδόθηκαν από ένα συμβαλλόμενο κράτος θα αναγνωρίζονταν αυτομάτως σε ένα άλλο συμβαλλόμενο κράτος.

Υπό την αιγίδα της Διεθνούς Επιτροπής Προσωπικής Κατάστασης (ICCS), το 1958 υπογράφτηκε στην Κωνσταντινούπολη μία σύμβαση που εξετάζει την διεθνή ανταλλαγή πληροφοριών μεταξύ των υπαλλήλων που είναι αρμόδιοι για την προσωπική κατάσταση στα συμβαλλόμενα κράτη. Εντούτοις, αυτή η σύμβαση δεν παρέχει κανόνες για τα έννομα αποτελέσματα σε ένα συμβαλλόμενο κράτος. Αυτά τα έννομα αποτελέσματα ρυθμίζονται από τις εθνικές νομοθεσίες.

Επιπλέον, το Ηνωμένο Βασίλειο, παρότι έγινε μέλος της ICCS το 1996, δεν κύρωσε μέχρι στιγμής αυτή τη συνθήκη.
ΓΡΑΠΤΗ ΕΡΩΤΗΣΗ E-0877/98 υποβολή: Gunilla Carlsson (PPE) προς την Επιτροπή (26 Μαρτίου 1998)

Θέμα: Προειδοποιητική σήμανση του σουηδικού καπνού που λαμβάνεται από το στόμα

Στην γραπτή μου ερώτηση (Ε-3530/97) ((ΕΕ C 174 της 8.6.1998, σελ. 73. )) επεσήμανα το γεγονός ότι η κοινοτική οδηγία 92/41/ΕΟΚ ((ΕΕ L 158 της 11.06.1992, σελ. 30 )) ορίζει την αναγραφή της ένδειξης «Προκαλεί καρκίνο» στη συσκευασία του σουηδικού καπνού που λαμβάνεται από το στόμα, αν και δεν υφίσταται καμία επιστημονική βάση για το λόγο αυτό. Αντίθετα, διάφορα ερευνητικά αποτελέσματα δείχνουν ότι δεν υπάρχει καμία απόδειξη για τη σχετική θεωρία. Η απαίτηση της σήμανσης ενός προϊόντος με προειδοποίηση η οποία δεν μπορεί να θεωρηθεί σωστή, υποσκάπτει την αξιοπιστία της ΕΕ. Η απάντηση της Επιτροπής της 20ης Ιανουαρίου αναφέρεται αποκλειστικά στο μέγεθος της προειδοποίησης και όχι στο γεγονός ότι οι οδηγίες που βασίζονται σε λανθασμένα στοιχεία επηρεάζουν αρνητικά την εμπιστοσύνη στην ΕΕ. Προτίθεται η Επιτροπή να αναλάβει πρωτοβουλία για να τροποποιήσει το κείμενο της οδηγίας;

Απάντηση του κ. Flynn εξ ονόματος της Επιτροπής (4 Μαΐου 1998)

Τα νομοθετικά κείμενα που διέπουν την επισήμανση του προϊόντων καπνού (οδηγία του Συμβουλίου 89/622/ΕΟΚ ((ΕΕ L 359, 8.12.1989. )) όπως τροποποιήθηκε με την οδηγία του Συμβουλίου 92/41/ΕΟΚ της 15ης Μαΐου 1992 που τροποποιεί την οδηγία 89/622/ΕΟΚ για την προσέγγιση των νομοθετικών, κανονιστικών και διοικητικών διατάξεων των κρατών μελών σχετικά με την επισήμανση προϊόντων καπνού ((ΕΕ L 158, 11.6.1992. ))) εκδόθηκαν από το Συμβούλιο στη βάση των διαθέσιμων επιστημονικών στοιχείων, τα οποία μνημονεύονται ειδικά στις αιτιολογικές σκέψεις μέσα σε αυτά τα κείμενα. Κατόπιν ουδέν στοιχείο έχει υποβληθεί στην Επιτροπή που να αποδεικνύει ότι τα προϊόντα καπνού δεν αντιπροσωπεύουν απειλή για την ανθρώπινη υγεία.
ΓΡΑΠΤΗ ΕΡΩΤΗΣΗ E-0232/98 υποβολή: Antonios Trakatellis (PPE) και Giorgos Dimitrakopoulos (PPE) προς την Επιτροπή (13 Φεβρουαρίου 1998)

Θέμα: Μείωση των δαπανών της Κοινής Γεωργικής Πολιτικής και υιοθέτηση μέτρων εκσυγχρονισμού της γεωργίας

Με βάση τη συνολική αναμόρφωση της Κοινής Γεωργικής Πολιτικής καθώς και τις προκλήσεις για το μέλλον της στην Ευρωπαϊκή Ένωση που περιγράφει η Επιτροπή στην Ατζέντα 2000 μπορεί η Επιτροπή να απαντήσει στα παρακάτω ερωτήματα:

1. Ποιά ποσά διατέθηκαν για την κάλυψη των δαπανών της ΚΓΠ και ποιά για τις διαρθρωτικές παρεμβάσεις στον τομέα της γεωργίας και κτηνοτροφίας των περιφερειών του στόχου 1 από τα περιφερειακά ταμεία την περίοδο 1992-1997, ανά έτος και ανά κράτος μέλος;

2. Ποιό είναι το ποσοστό των μειώσεων των δαπανών του ΕΓΤΠΕ, τμήμα Εγγυήσεων, και τί αντιπροσωπεύει σε Ecu σε σχέση με τους συνολικούς προϋπολογισμούς της περιόδου 1992-1997, ανά έτος και ανά κράτος μέλος;

3. Ποιά ήταν η εξέλιξη των δαπανών (ποσοστό και τιμές) του ΕΓΤΠΕ, τμήμα Προσανατολισμού σε σχέση με το σύνολο των δαπανών του ΕΓΤΠΕ καθώς και σε σχέση με το σύνολο των προϋπολογισμών της περιόδου 1992-1997, ανά έτος και ανά κράτος μέλος;

4. Ποιά μέτρα εκσυγχρονισμού, διαρθρωτικών παρεμβάσεων και προγραμμάτων για την ΚΓΠ έλαβε η Κοινότητα και ποιά ποσά διατέθηκαν για την πραγματοποίηση αυτών από τους προϋπολογισμούς την περίοδο 1992-1997, ανά έτος και ανά κράτος μέλος;

5. Ποιά μέτρα και προγράμματα έχουν υιοθετηθεί για τους νέους αγρότες και για την εισαγωγή νέων τεχνολογιών στις γεωργικές καλλιέργειες και στον τομέα της κτηνοτροφίας και τί ποσά έχουν δοθεί την περίοδο 1992-1997, ανά έτος και ανά κράτος μέλος;

6. Υπάρχει αντιστοιχία σε απόλυτα ποσά Ecu μεταξύ της μείωσης των γεωργικών δαπανών του ΕΓΤΠΕ, τμήμα Εγγυήσεων και της ανάπτυξης μέτρων εκσυγχρονισμού και παρεμβάσεων για τη γεωργία την περίοδο 1992-1997, ενά έτος και ανά κράτος μέλος;

7. Με ποιά συγκεκριμένα μέτρα θα αντιμετωπιστεί η συνεχής μείωση του γεωργικού εισοδήματος και πώς θα διασφαλιστεί η ανάπτυξη μιας σύγχρονης ανταγωνιστικής και αυτοτροφοδοτούμενης γεωργίας στην ΕΕ εμπρός στις προκλήσεις του διεθνούς ανταγωνισμού και της επικείμενης διεύρυνσης της ΕΕ;

Συμπληρωματική απάντηση του κ. Fischler εξ ονόματος της Επιτροπής (6 Μαΐου 1998)

Λόγω του εύρους της απάντησης, στην οποία περιλαμβάνονται πολλοί πίνακες, η Επιτροπή την διαβιβάζει απευθείας στο Αξιότιμο Μέλος του Κοινοβουλίου και στη Γενική Γραμματεία του Κοινοβουλίου.
ΓΡΑΠΤΗ ΕΡΩΤΗΣΗ E-0935/98 υποβολή: Antonio Tajani (PPE) προς την Επιτροπή (26 Μαρτίου 1998)

Θέμα: Προστασία της υγείας και τοπικές αστυνομίες

Η ιταλική νομοθεσία δεν προβλέπει την ένταξη υπαλλήλων των τοπικών αστυνομιών μεταξύ των εργαζομένων που ανήκουν στις κατηγορίες υψηλού κινδύνου και φθοράς, μολονότι, μόνον στη Ρώμη από το 1980 - 1996 πέθαναν 180 τροχονόμοι εν υπηρεσία, το 42% από νεοπλασίες και το 40% από καρδιοαναπνευστικές ασθένειες με μέση ηλικία θανάτου τα 51. Σε σύγκριση με άλλους εργαζομένους που εντάσσονται σε προστατευόμενες κατηγορίες, το ποσοστό θνησιμότητας των τροχονόμων είναι λίαν υψηλό και ο θάνατος προκαλείται σχεδόν πάντοτε από ασθένειες που παθαίνουν λόγω της εργασίας τους στο δρόμο σε επαφή με βλαβερά ατμοσφαιρικά στοιχεία.

Δεν θεωρεί η Επιτροπή ότι η μη ένταξη εκ μέρους της κυβέρνησης των τοπικών αστυνομιών στις κατηγορίες υψηλού κινδύνου και φθοράς αποτελεί παραβίαση όλων των κοινοτικών κανονισμών όσον αφορά την προστασία της υγείας;

Δεν θεωρεί η Επιτροπή ότι η επιλογή αυτή αποτελεί παραβίαση των Συνθηκών της Ρώμης, του Μάαστριχτ και του Άμστερνταμ καθώς και του κοινοτικού χάρτη των θεμελιωδών κοινωνικών δικαιωμάτων των εργαζομένων;

Ποιές πρωτοβουλίες προτίθεται να αναλάβει η Επιτροπή ώστε η ιταλική κυβέρνηση να σεβαστεί τα δικαιώματα των εργαζομένων στις τοπικές αστυνομίες;

Απάντηση του κ. Flynn εξ ονόματος της Επιτροπής (8 Μαΐου 1998)

Η οδηγία πλαίσιο 89/391/ΕΟΚ του Συμβουλίου της 12.06.1989 σχετικά με την εφαρμογή μέτρων για την προώθηση της βελτίωσης της ασφάλειας και της υγείας των εργαζομένων κατά την εργασία ((ΕΕ L 183, 29.6.1989. )) και οι ειδικές της οδηγίες ουδεμία περιέχουν υποχρέωση για τα κράτη μέλη να χαρακτηρίζουν ή να ταξινομούν συγκεκριμένα επαγγέλματα ως «Επικίνδυνη κατηγορία». Επιπλέον στην ειδική περίπτωση των αστυνομικών δυνάμεων, το άρθρο 2 παράγρ. 2 της οδηγίας 89/391/ΕΟΚ, ορίζει ότι η εν λόγω οδηγία δεν εφαρμόζεται όταν δεν το επιτρέπουν εγγενείς ιδιαιτερότητες ορισμένων δραστηριοτήτων. Στην περίπτωση αυτή πρέπει να επαγρυπνούμε ώστε η ασφάλεια και η υγεία των εργαζομένων να εξασφαλίζονται στο μέτρο του δυνατού, με συνεκτίμηση των στόχων της εν λόγω οδηγίας. Το συμπέρασμα είναι ότι οι δραστηριότητες των αστυνομικών δυνάμενων διαφεύγουν κατά πολύ από το κοινοτικό δίκαιο της ασφάλειας και της υγείας των εργαζομένων στην εργασία και συνεπώς εμπίπτουν σε μέτρα υποκατάστασης με αυστηρά εθνικό χαρακτήρα.

Η Επιτροπή θεωρεί ότι ουδεμία διάταξη του κοινοτικού δικαίου δεν παραβιάστηκε. Έτσι το πρόβλημα που θίγει ο κ. βουλευτής αναμένεται να βρει τη λύση του αποκλειστικά στο επίπεδο των ιταλικών αρχών.
ΓΡΑΠΤΗ ΕΡΩΤΗΣΗ E-0297/98 υποβολή: Leonie van Bladel (UPE) προς το Συμβούλιο (17 Φεβρουαρίου 1998)

Θέμα: Τερματισμός τρομοκρατικών δραστηριοτήτων από το Λονδίνο

1. Μπορεί ο πρόεδρος του Συμβουλίου να ανακοινώσει πώς είναι δυνατόν να σκιαγραφηθούν οι δραστηριότητες ομάδων προερχομένων από την Αλγερία, το Μπαχρέιν και την Αίγυπτο, οι οποίες από το Λονδίνο αναπτύσσουν πρωτοβουλίες για τη διάπραξη τρομοκρατικών ενεργειών στις αντίστοιχες χώρες;

2. Είναι διατεθειμένος ο πρόεδρος του Συμβουλίου να ανακοινώσεις με ποιο τρόπο θα τερματισθεί η προαναφερθείσα κατάσταση;

Απάντηση (6 Ιουλίου 1998)

Το ζήτημα στο οποίο αναφέρεται το Αξιότιμο Μέλος του Κοινοβουλίου δεν έχει συζητηθεί στα πλαίσια του Συμβουλίου, σε κανένα επίπεδο.
ΓΡΑΠΤΗ ΕΡΩΤΗΣΗ E-1024/98 υποβολή: Christof Tannert (PSE) προς την Επιτροπή (6 Απριλίου 1998)

Θέμα: Κοινοτικές ενισχύσεις προς την πόλη του Βερολίνου κατά το έτος 1997

Ποια ήταν τα ποσά των κοινοτικών ενισχύσεων που εγκρίθηκαν και αναλήφθηκαν για την πόλη του Βερολίνου κατά το 1997, για ποια μέτρα και στο πλαίσιο ποίων προγραμμάτων χρησιμοποιήθηκαν;

1. Στο πλαίσιο του Ευρωπαϊκού Ταμείου Περιφερειακής Ανάπτυξης (ΕΤΠΑ);

2. Στο πλαίσιο του Ευρωπαϊκού Κοινωνικού Ταμείου (ΕΚΤ);

3. Στο πλαίσιο κοινοτικών ερευνητικών προγραμμάτων;

4. Στο πλαίσιο κοινοτικών προγραμμάτων του τομέα της ενέργειας;

5. Στο πλαίσιο κοινοτικών προγραμμάτων του περιβαλλοντικού τομέα;

6. Στο πλαίσιο άλλων κοινοτικών προγραμμάτων;

Απάντηση του κ. Santer εξ ονόματος της Επιτροπής (11 Μαΐου 1998)

Λόγω του εύρους της απάντησης, στην οποία περιλαμβάνονται πολλοί πίνακες, η Επιτροπή την διαβιβάζει απευθείας στο Αξιότιμο Μέλος του Κοινοβουλίου και στη Γενική Γραμματεία του Κοινοβουλίου.
ΓΡΑΠΤΗ ΕΡΩΤΗΣΗ E-0374/98 υποβολή: Nuala Ahern (V) προς την Επιτροπή (24 Φεβρουαρίου 1998)

Θέμα: Αξιολόγηση της μεθόδου «Sham Recovery» που χρησιμοποιείται από εταιρείες οι οποίες έχουν συνάψει συμβάσεις για τη χρήση υπηρεσιών επανεπεξεργασίας

Έχει προβεί η Επιτροπή σε αξιολόγηση του βαθμού χρησιμοποίησης της μεθόδου «Sham Recovery» - μιας επιχείρησης η οποία ενώ αποβλέπει στην ανάκτηση επαναχρησιμοποιήσιμων υλικών, στην ουσία συνίσταται στη διάθεση αποβλήτων - από εταιρείες οι οποίες έχουν συνάψει συμβάσεις για τη χρήση υπηρεσιών επανεπεξεργασίας (α) της BNFL στο Sellafield, (β) της UKAEA Technology στο Dounreay και (γ) της COGEMA στη Χάγη;

Απάντηση της κας Bjerregaard εξ ονόματος της Επιτροπής (16 Μαρτίου 1998)

Η επανεπεξεργασία αναλωμένου πυρηνικού καυσίμου, όπως διενεργείται από την BNFL στο Sellafield, από την UKAEA στο Dounreay και από την Cogema στην Χάγη, έχει ως αποτέλεσμα την ανάκτηση επαναχρησιμοποιήσιμου ουρανίου και πλουτωνίου. Μέχρι σήμερα έχει ανακυκλωθεί ένα τμήμα του επαναχρησιμοποιήσιμου ανακτημένου υλικού. Το υπόλοιπο είναι αποθηκευμένο και μεγάλο τμήμα του θα μπορούσε να μετασχηματιστεί σε μεικτό οξείδιο (MOx) για ενδεχόμενη χρήση σε αντιδραστήρες. Καμμία ποσότητα δεν έχει διατεθεί ως απόβλητα. Η διαδικασία δημιουργεί απόβλητα τα οποία, κατόπιν περαιτέρω επεξεργασίας, στην οποία συνήθως συμπεριλαμβάνεται και η εξυάλωση, αποθηκεύονται για ενδεχόμενη διάθεση.
ΓΡΑΠΤΗ ΕΡΩΤΗΣΗ E-1125/98 υποβολή: Marjo Matikainen-Kallstrφm (PPE) προς την Επιτροπή (8 Απριλίου 1998)

Θέμα: Επιβάρυνση με διάφορα έξοδα των συμμετεχόντων στο πρόγραμμα ανταλλαγών Erasmus φοιτητών

Κεντρική ιδέα του χρηματοδοτούμενου από την Ευρωπαϊκή Ένωση προγράμματος Erasmus είναι η επ' αμοιβαιότητι ελεύθερη κυκλοφορία των φοιτητών στα κράτη μέλη χωρίς να υποχρεώνονται αυτοί να καταβάλλουν ξεχωριστά δίδακτρα. Ωστόσο, έχω πληροφορηθεί ότι π.χ. στη Μεγάλη Βρετανία συμμετέχοντες στο εν λόγω πρόγραμμα φινλανδοί φοιτητές έχουν υποχρεωθεί, με διάφορες προφάσεις, να καταβάλουν δίδακτρα ή άλλα παρεμφερή ποσά.

Αναφορικά με τα ανωτέρω θα ήθελα να με ενημερώσει η Επιτροπή για τα μέτρα που προτίθεται να λάβει προκειμένου, αφενός, να διαπιστώσει πόσο διαδεδομένες είναι οι παραβιάσεις αυτές των όρων του προγράμματος ανταλλαγών και, αφετέρου, να διασφαλίσει ότι όλα τα συμμετέχοντα στα προγράμματα ανταλλαγών εκπαιδευτικά ιδρύματα θα ενεργούν, στο εξής, βάσει των «κανόνων παιχνιδιού» που ισχύουν για όλους.

Απάντηση της κας Cresson εξ ονόματος της Επιτροπής (20 Μαΐου 1998)

Βασικός όρος για τη συμμετοχή στο κεφάλαιο ΕΡΑΣΜΟΣ του προγράμματος ΣΩΚΡΑΤΗΣ σχετικά με τη δράση κινητικότητας των σπουδαστών είναι ότι το εκπαιδευτικό ίδρυμα υποδοχής δεν χρεώνει τον φοιτητή με πανεπιστημιακά δίδακτρα για την περίοδο σπουδών του στο εξωτερικό. Ωστόσο το ίδρυμα της χώρας του φοιτητή επιτρέπεται να εξακολουθήσει να χρεώνει δίδακτρα κατά τη διάρκεια της περιόδου αυτής.

Τα «πανεπιστημιακά δίδακτρα» περιλαμβάνουν πληρωμές για διδασκαλία, εγγραφή, εξετάσεις, πρόσβαση σε εργαστήρια και βιβλιοθήκες. Ωστόσο μικρά ποσά είναι δυνατό να χρεωθούν στους φοιτητές του ΕΡΑΣΜΟΣ, όπως ακριβώς και στους φοιτητές της χώρας υποδοχής, για έξοδα όπως η ασφάλιση, οι φοιτητικές ενώσεις και η χρήση διάφορων μηχανημάτων και υλικών όπως φωτοτυπικά ή προϊόντα εργαστηρίου.

Η Επιτροπή επιλαμβάνεται όλων των υποθέσεων που εμπίπτουν στην προσοχή της και αφορούν φοιτητές του ΕΡΑΣΜΟΣ, οι οποίοι ισχυρίζονται ότι χρεώθηκαν με δίδακτρα από το ίδρυμα υποδοχής τους. Η Επιτροπή διερευνά τις συνθήκες κάθε υπόθεσης σε συνεννόηση με τις αρμόδιες εθνικές υπηρεσίες για τις δράσεις ΣΩΚΡΑΤΗΣ και ΕΡΑΣΜΟΣ, όταν είναι απαραίτητο, για να συμπεράνει εάν έχει σημειωθεί παραβίαση των κανόνων των προγραμμάτων αυτών.

Εάν οι κκ βουλευτές είναι σε θέση να παράσχουν στην Επιτροπή τα ονόματα και τις συνθήκες κάτω από τις οποίες βρετανικά πανεπιστήμια απαίτησαν από φινλανδούς φοιτητές του ΕΡΑΣΜΟΣ να καταβάλουν δίδακτρα, η Επιτροπή θα εξετάσει το ζήτημα.